הסרט התפרסם כ"מערבון הראמן הראשון", משחק מילים על הביטוי מערבון ספגטי (סוגת סרטים שנעשו על המערב הפרוע האמריקאי על ידי אולפנים איטלקיים).
עלילת הסרט.
גורו וגאן, צמד נהגי משאית, עוצרים במסעדת ראמן רעועה בצידי כביש.
מחוץ למסעדה הם מבחינים בטאבו, ילד צעיר שחווה אלימות פיזית מצד שלושה מחברי כיתתו, גורו מציל אותו.
טאבו הוא בנה של טמפופו - אישה אלמנה ובעלת מסעדת ראמן בשם "לאי לאי".
גורו וגאן עדים להטרדה שעוברת טמפופו מידיי לקוח בשם פיסקן. גורו מחליט להזמין את פיסקן ואנשיו לקרב מכות מחוץ למסעדה, הוא נלחם היטב אך נמצא בנחיתות מספרית. הוא מובס ומתעורר בביתה של טמפופו.
בבוקר, טמפופו מכינה איטריות ונותנת לשניים לטעום, היא מבקשת מהם לתת לה חוות דעת כנה עליהן. גורו וגאן אומרים לה שהן "אמיתיות, אך חסרות אופי". גורו מוסיף ומייעץ לטמפופו בנוגע להכנת הראמן והיא מפצירה ממנו להפוך להיות המורה שלה להכנת ראמן.
הם מחליטים להפוך את העסק שלה למוסד "אומנות של הכנת מרק איטריות". גורו לוקח אותה לסיבוב במסעדות ראמן מתחרות ומצביע לעבר נקודות החוזק והחולשה שלהם.
על אף כל המאמצים שגורו עושה, טמפופו עדיין לא מסוגלת להכין את המרק בצורה נכונה. גורו מחליט להביא "מאסטר זקן", מומחה באומנות הראמן.
לאחר שהם הצליחו להציל אדם קשיש מהיחנקות הוא מלווה להם את הנהג שלו, שוהיי, שהתמקצע בעשייה והכנה של איטריות. לאט לאט הם מצליחים באמצעות תחבולות מתוחכמות להשיג סודות ומתכונים ממתחריהם.
הקבוצה מסכימה לשנות את שם המסעדה מ"לאי לאי" ל"טמפופו".
פיסקן, הלקוח החצוף, מרגיש רע ומתחרט על כך שבגלל שכרותו ביום בו נלחם נגד גורו לא אמר לאנשיו להישאר מחוץ לקרב, לכן, בשביל להיות הוגן וכדי שירגיש טוב עם עצמו הוא מציע לגורו סיבוב חוזר - אחד על אחד. אחרי שהקרב מסתיים בתיקו פיסקן מספר לגורו שהוא קבלן ומציע לשפץ את פנים החנות. נוסף על כן, הוא מלמד את טמפופו את המתכון הסודי שלו לראמן. לאחר שחמשת הגברים - גורו, גאן, שוהיי, פיסקן והמאסטר גומעים את הראמן בשקיקה - עד הטיפה האחרונה - טמפופו יודעת שהצליחה. הלקוחות ממלאים את המסעדה (המשופצת) שלה,
עיקר התוכן בסרט מובע בסיפורים שמשלבים אוכל בכל מיני רמות. הצגת תמונות עמומות סאטיריות של עובד נחות מהממונים עליו שמציג ידע קולינרי נרחב בעת הזמנה במסעדה צרפתית, עקרת בית שקמה מערש דווי על מנת לבשל ארוחה אחת אחרונה עבור משפחתה, אישה שמציגה לכיתה כיצד לאכול ספגטי בצורה נכונה. עוד עלילת משנה מציגה פקיד בחנות שצריך להתמודד עם אישה מבוגרת בעלת אובססיה למחיצת מזון. סצנות הפקיד משלבות לתוך מסעדה שמערבת הונאה בהשקרה והכוונה לקורבן, שמתברר כי הוא נוכל בעצמו.
עלילת המשנה העיקרית סובבת סביב גבר צעיר בחליפה לבנה - גנגסטר אלגנטי - והמאהבת שלו, החוקר דרכים ארוטיות להשתמש באוכל. בסופו של דבר הגבר נורה מספר פעמים על ידי אלמוני, ומילותיו האחרונות למאהבת שלו מגלות את המתכון הסודי שלו לנקניקיות.
לאורך הסרט קיימים סטריאוטיפים אמריקאיים- נעימות נושא, דמויות, מוזיקה, מיקום מצלמה ושוטים.
הפצה.
הפצת הסרט טמפופו נעשתה על ידי טוהו החל מה- 23 בנובמבר 1985 . הסרט הופץ בארצות הברית על ידי ניו יורקר סרטים בשנת-1987.
קבלה.
רוג'ר איברט דירג את הסרט ארבעה מתוך ארבעה כוכבים, בתגובה "כמו הקומדיות הצרפתיות של ז'אק טאטי, זוהי מדיטציה מבלבלת על טבע האדם שבה סיטואציות הומוריסטיות זורמות כלאחר יד, כאילו החיים הם סדרה של חיוכים"
האל הינסון מ"וושינגטון פוסט" כתב- "הסרט, שאיטאמי מכנה 'מערבון ראמן', הוא תערובת פרועה של גסויות והתעללות." "'טמפופו' הוא אולי הסרט הכי מצחיק על הקשר בין אוכל למין שנעשו אי פעם."
"טמפופו" קיבל שבחים רבים מהמבקרים, עם דירוג מאושר של 100 אחוזים, וציון ממוצע של 8.5/10 מ - Rotten Tomatoes, בהתבסס על 46 ביקורות. "תודות להומור והחדות הסאטירית של הבמאי ג'וזו איטאמי, טמפופו הוא מצחיק, סקסי, חגיגה של חיבה לאוכל, שלה השפעה רחבה על התרבות היפנית."
מורשת.
הסרט היפני/אמריקאי ילדת הראמן, שבו ילדה שלומדת להכין ראמן מכיל הרבה אזכורים לטמפופו.
מספר מסעדות ראמן ברחבי העולם נקראו בשם טמפופו.
קרל פרידריך, נסיך הוהנצולרן
קרל פרידריך, נסיך הוהנצולרן (בגרמנית: Karl Friedrich Fürst von Hohenzollern; נולד ב-20 באפריל 1952) הוא ראש בית הוהנצולרן-זיגמרינגן.
ביוגרפיה.
קרל פרידריך נולד ב-20 באפריל 1952 בזיגמרינגן, לפרידריך וילהלם, נסיך הוהנצולרן ולמרגריטה, נסיכת ליינינגן, בתם של קרל, נסיך ליינינגן, ומריה קירילובנה, הנסיכה הגדולה של רוסיה.
קרל פרידריך למד מנהל עסקים באוניברסיטת פריבור, שווייץ.
קרל פרידריך הוא היו"ר והבעלים הבלעדי של "קבוצת פירסט פון הוהנצולרן"), הכוללת  נדל"ן, יערות, והמעסיקה 400 עובדים, והוא בעל 50% מהמניות בחברת "Zollern GmbH und Co. KG" (עבודות פלדה, טכניקות שידור) המעסיקה 2800 עובדים.
ב-17 במאי 1985 התחתן קרל פרידריך עם הרוזנת אלכסנדרה שנק פון שטאופנברג, בתם של הרוזן קלמנס אנטון שנק פון שטאופנברג (בן דוד ראשון של קולונל קלאוס שנק פון שטאופנברג) והרוזנת קלמנטינה אליזבת וולף-מטרניך צור גראכט, ממנה נולדו לו ארבעה ילדים, אולם ב-21 בינואר 2010 התגרשו השניים. ב-17 ביולי 2010 התחתן קרל פרידריך בשנית עם קתרינה (נינה) דה זומר, צלמת גרמנייה.
על פי החוקה של רומניה משנת 1923, קרל פרידריך הוא היורש החוקי של כס המלוכה הרומני לאחר מותו של מיכאי הראשון, מלך רומניה. עם זאת, בראיון בשנת 2009, הוא הצהיר, כי אינו מעוניין בכס המלוכה הרומני.
הנסיך חי באחוזת הציד בית יוזפלוסט, ואילו בית הציד הסמוך משמש את אחיו אלברכט, בעוד אחוזת קראוכנווייס הקרובה משמשת את גרושתו, הנסיכה אלכסנדרה. כמו כן, הוא הבעלים של טירת אומקירך.
בנוסף, יש לו משרדים בטירת זיגמרינגן אשר פתוחה גם לציבור, ומשמשת עבור המשפחה לחתונות ושאר המאורעות הרשמיים.
משפחתו.
ב-17 במאי 1985 התחתן קרל פרידריך עם הרוזנת אלכסנדרה שנק פון שטאופנברג, בתם של הרוזן קלמנס אנטון שנק פון שטאופנברג (בן דוד ראשון של קולונל קלאוס שנק פון שטאופנברג) והרוזנת קלמנטינה אליזבת וולף-מטרניך צור גראכט, ממנה נולדו לו ארבעה ילדים:
אירוויזיון הילדים 2019
אירוויזיון הילדים 2019 היא התחרות ה-17 של אירוויזיון הילדים מטעם איגוד השידור האירופי. מארחת התחרות הייתה פולין, לאחר זכייתם בשנה הקודמת עם השיר "Anyone I Want To Be" (כל מי שארצה להיות) בביצוע רוקסנה ונגיאל . זוכת השנה היא שוב פולין עם השיר "Superhero" (גיבור על) בביצוע ויקטוריה גאבור, זאת זכייתה השנייה של פולין ברציפות לאחר שזכתה בתחרות אירוויזיון הילדים 2018 במינסק. בעקבות זכייה זו פולין הפכה להיות המדינה הראשונה בתולדות התחרות אשר זוכה פעמיים ברציפות.
מיקום התחרות והיערכות המדינה המארחת.
שלוש מדינות הודיעו בפומבי על הגשת הצעה לאירוח התחרות: קזחסטן, ארמניה ופולין.
בהצעה הקזחית המדינה הציעה לארח את האירוע ולקיים אותו באוקטובר 2019 עקב תנאי מזג האוויר.
בפולין הכריזו שהאירוח לא יהיה בבירה ורשה, כי אין שם אולם מתאים. עיריית גליביצה הכריזו על רצונם לארח התחרות.
בנוסף לגליביצה גם קרקוב, גדנסק, לודז' קטוביץ ושצ'צ'ין הועלו כאפשרות.
ב-10 בדצמבר 2018, איגוד השידור האירופי הודיע רשמית כי פולין תארח את התחרות ב-2019. על האירוח התמודדו 6 ערים.
ב-6 במרץ 2019 הוכרז שהתחרות תתקיים שבגליביצה ארנה בגליביצה ב-24 בנובמבר 2019.
בתאריך 13 במאי 2019 התקיימה מסיבת העיתונאים הקבועה של אירוויזיון הילדים במהלך שבוע האירוויזיון בתל אביב בו השתתפה רוקסנה ונגיאל כאורחת כבוד.
במסיבת העיתונאים נחשפו הסלוגן והלוגו הרשמיים של התחרות, בדברי ההסבר לבחירה באלו נאמר "הלוגו כולל עפיפונים צבעוניים, המסמלים את החירות, האור ושיתוף הרגעים השמחים. הרעיון היצירתי מייצג כיצד עבודה משותפת עושה אותנו טובים יותר, חזקים יותר ויכולה לגרום לשמחה ואושר כאשר אנו חוגגים את הדברים היפים בחיים".
בתאריך 22 באוגוסט 2019 הוכרזו שלושת מנחי התחרות:אידה נובקובסקה הפולנית-אמריקנית מנחת טלוויזיה, רקדנית ושופטת בערוץ TVP2. אלכסנדר שיקורה, מנחה טלוויזיה וכתב לייף סטייל בערוצי המוזיקה העיקריים של פולין, ורוקסנה ונגיאל זוכת אירוויזיון הילדים 2018, זו הפעם הראשונה שבה זוכה השנה הקודמת מנחה את התחרות.
בתאריך 24 בספטמבר 2019 הוכרזו מנחי טקס הפתיחה של התחרות שיתקיים ב-18 בנובמבר 2019 בקטוביץ בירת פרובינציית שלזיה ומסיבות העיתונאים:אגתה קרונסקה, עיתונאית מנחת טלוויזיה שבין היתר הנחתה את האירוויזיון לרקדנים צעירים 2005 שהתקיים בפולין, ומטאוש שימקוביאק, עיתונאי, מגיש דה וויס פולין, חבר משלחת קבוע של פולין בכלל תחרויות איגוד השידור האירופי כעיתונאי הרשמי של המשלחת ומגיש הנקודות של פולין באירוויזיון 2018 ו-2019.